title: Rozhodnutie Rady z 3. mája 1999 o ustanovení rozpočtového nariadenia upravujúceho rozpočtovú stránku spravovania zmlúv Generálnym tajomníkom Rady v mene určitých členských štátov, ktoré boli uzavreté v jeho mene, a ktoré sa vzťahujú na inštaláciu a fungovanie Serveru Help Desk riadiacej jednotky a siete Sirene, etapa II

text:
Dôležité právne oznámenie

|

31999D0323

Úradný vestník L 123 , 13/05/1999 S. 0051 - 0055

		Rozhodnutie Radyz 3. mája 1999o ustanovení rozpočtového nariadenia upravujúceho rozpočtovú stránku spravovania zmlúv Generálnym tajomníkom Rady v mene určitých členských štátov, ktoré boli uzavreté v jeho mene, a ktoré sa vzťahujú na inštaláciu a fungovanie "Serveru Help Desk" riadiacej jednotky a siete Sirene, etapa II(1999/323/ES)RADA EURÓPSKEJ ÚNIE,so zreteľom na prvú vetu druhého pododseku článku 2 ods. 1 Protokolu pripojeného k Zmluve o Európskej únii a k Zmluve o založení Európskeho spoločenstva, začleňujúceho Schengenské acquis do rámca Európskej únie,(1) keďže generálny tajomník Rady bol rozhodnutím Rady 1999/322/ES z 3. mája 1999 splnomocnený konať v súvislosti so začlenením Schengenského acquis do rámca Európskej únie, ako zástupca určitých členských štátov, na účely uzatvárania zmlúv vzťahujúcich sa na inštaláciu a fungovanie "Serveru Help Desk" riadiacej jednotky a siete Sirene, etapa II a spravovať takéto zmluvy [1];(2) keďže rozpočet Európskych spoločenstiev neznáša finančné záväzky vyplývajúce z týchto zmlúv; keďže sa preto ustanovenia rozpočtového nariadenia z 21. decembra 1977 použiteľné pre rámcový rozpočet Európskych spoločenstiev [2] neuplatňujú;(3) keďže je preto potrebné stanoviť zvláštne pravidlá na vymedzenie podrobných postupov na zostavenie a plnenie rozpočtu požadovaného na splnenie záväzkov vyplývajúcich z týchto zmlúv, na vymáhanie príspevkov, ktoré majú platiť dotknuté štáty a na predkladanie a kontrolu účtov,ROZHODLA TAKTO:KAPITOLA IVšeobecné zásadyČlánok 1Na účely tohto rozpočtového nariadenia "rozpočet" je nástroj, ktorý ustanovuje predpoklady a vopred schvaľuje na každý rozpočtový rok príjmy a výdavky vyžadované na splnenie povinností vyplývajúcich zo zmlúv, na ktoré sa vzťahuje rozhodnutie Rady z 3. mája 1999.Článok 2Toto rozpočtové nariadenie stanovuje podrobné pravidlá na zostavovanie a plnenie rozpočtu.Článok 31. Rozpočet sa delí do hláv podľa zmlúv, ktoré majú byť spravované. Hlava týkajúca sa zmluvy, na ktorú sa vzťahuje článok 1 ods. 1 rozhodnutia Rady z 3. mája 1999, sa delí na kapitoly pokrývajúce inštalačný rozpočet a prevádzkový rozpočet pre sieť Sirene, etapa II v uvedenom poradí. Ak je to potrebné, každá kapitola sa ďalej delí na články.2. Rozpočtové prostriedky otvorené pod každou hlavou nesmú byť pridelené na iné výdavkové hlavy.Článok 41. Všetky príjmy a výdavky sa zapisujú do rozpočtu a do účtov bez akejkoľvek úpravy jedného voči druhému. Celkové príjmy pokrývajú celkové výdavky.2. Rozpočtový rok trvá od 1. januára do 31. decembra.3. Všetky rozpočtové príspevky od štátov uvedených v článku 21 vyplatené pred začiatkom rozpočtového roka, ktorého sa týkajú, budú pripísané v prospech rozpočtu na tento rozpočtový rok.4. Výdavky rozpočtového roka sa zapisujú do účtov na tento rok na základe charakteru výdavkov, ktorý sa uvedie finančnému kontrolórovi najneskôr do 31. decembra, a ak boli vykonané príslušné platby účtovníkom pred nasledujúcim 15. januárom.KAPITOLA IIZostavenie rozpočtuČlánok 51. Rozpočet sa zostavuje v euro.2. Generálny tajomník Rady predloží predbežný návrh rozpočtu pracovnej skupine Schengenského informačného systému, ďalej uvádzaná ako "pracovná skupina SIS", pred 30. septembrom a priloží vysvetľujúce memorandum.3. Pracovná skupina SIS doručí svoje stanovisko k tomuto predbežnému návrhu.4. Generálny tajomník zostaví návrh rozpočtu a do 31. októbra ho zašle štátom uvedeným v článku 21.5. Členské štáty uvedené v článku 21, schádzajúce sa v rámci Rady, prijmú rozpočet pred koncom roka.6. Rozhodnutie o prijatí rozpočtu, ktoré generálny tajomník riadne oznámil štátom uvedeným v článku 21, obsahuje označenie bodu, v ktorom sú príspevky týchto štátov splatné.Článok 61. Ak rozpočet nebol prijatý s konečnou platnosťou na začiatku rozpočtového roka:- platby sa môžu vykonávať každý mesiac až do výšky jednej dvanástiny celkovej finančnej čiastky schválenej pre každú rozpočtovú hlavu za predchádzajúci rozpočtový rok;- príspevky štátov uvedených v článku 21 môžu byť každý mesiac požadované až do výšky jednej dvanástiny príspevkov platených podľa posledného riadne prijatého rozpočtu.2. Každé rozhodnutie použiť dvanástinu výdavkov a príjmov až do celkovej výšky troch dvanástin súm stanovených v naposledy prijatom rozpočte, prijíma generálny tajomník, ktorý ho zašle listom štátom uvedeným v článku 21.3. Členské štáty uvedené v článku 21, schádzajúce sa v rámci Rady, prijímajú akékoľvek rozhodnutie týkajúce sa schválenia platieb a požadovania príspevkov nad limit troch dvanástin súm stanovených v naposledy prijatom rozpočte.4. Všetky opatrenia vykonané na základe predchádzajúcich odsekov budú okamžite ukončené, akonáhle bude prijatý rozpočet s konečnou platnosťou.Článok 71. Každý návrh doplňujúci alebo pozmeňujúci rozpočty bude predložený, preskúmaný a prijatý v rovnakej forme a s použitím rovnakého postupu ako rozpočet, ktorého ustanovenia pozmeňuje.2. Pozmeňovaný rozpočet bude predložený na ročnom princípe, v mesiaci nasledujúcom po uzavretí účtov ako je stanovené v článku 25 ods. 1, s cieľom zaúčtovať saldo rozpočtového zostatku z predchádzajúceho rozpočtového roka ako príjem v prípade kladného salda alebo výdavok, ak je saldo záporné.Článok 8Rozpočet môže byť uverejnený.KAPITOLA IIIRealizácia rozpočtu a účtovníctvoČlánok 9Rozpočet sa plní v súlade so zásadou, že schvaľujúci úradník a účtovník sú rôzne osoby. Povinnosti schvaľujúceho úradníka, účtovníka a finančného kontrolóra sú vzájomne nezlučiteľné.Článok 101. Úlohu úradíka schvaľujúceho príjmy a výdavky vykonáva generálny riaditeľ na Generálnom sekretariáte Rady. Schvaľujúci úradník realizuje rozpočet v mene generálneho tajomníka a v rámci limitov pridelených rozpočtových prostriedkov môže delegovať svoje právomoci na riaditeľa.2. Schvaľujúci úradník rozhoduje o prevodoch medzi článkami v rámci každej kapitoly. So súhlasom pracovnej skupiny SIS môže rozhodnúť o prevodoch medzi kapitolami v rámci rovnakej hlavy. Pracovná skupina SIS dáva svoj súhlas za rovnakých podmienok, ako sú podmienky na prijatie stanoviska k rozpočtu.Článok 11Úlohu finančného kontrolóra vykonáva finančný kontrolór Rady v súlade s pravidlami, ktoré sú uplatniteľné na povinnosti finančného kontrolóra Rady.Článok 12Obdržanie príjmov a úhradu výdavkov vykonáva účtovník z Generálneho direktoriátu A pri Generálnom sekretariáte Rady.Článok 131. Na vyberanie akejkoľvek dlžnej čiastky v súlade s článkom 21 sa vyžaduje vydanie príkazu na úhradu schvaľujúcim úradníkom. Príkazy na úhradu sa zasielajú účtovníkovi, ktorý ich predloží finančnému kontrolórovi na schválenie.2. Účelom tohto schválenia je zabezpečiť:- zaúčtovanie príjmu do správnej rozpočtovej položky,- správnosť príkazu na úhradu a jeho súlad s príslušnými ustanoveniami,- správnosť podporných dokumentov,- správny popis príslušného orgánu dlžného štátu,- označenie dátumu splatnosti,- správnosť sumy a meny.3. Účtovník prevezme zodpovednosť za riadne vypracované príkazy na úhradu.Článok 141. Každé opatrenie, ktoré sa bude pravdepodobne týkať rozpočtových výdavkov, musí byť najskôr predmetom návrhu na plnenie záväzku, ktorý predkladá schvaľujúci úradník účtovníkovi, a v ktorom uvádza účel, predmetnú sumu, rozpočtovú položku, na ktorú sa má zaúčtovať výdavok, a veriteľa. Účtovník predloží návrh na schválenie finančnému kontrolórovi.2. Účelom tohto súhlasu je zabezpečiť, aby:- bol návrh na záväzok predložený v súlade s odsekom 1,- sa výdavok zmenil na správnu rozpočtovú položku,- boli rozpočtové prostriedky v rozpočte dostupné,- bol výdavok v poriadku a v súlade s príslušnými ustanoveniami.Článok 151. Účelom potvrdenia o platnosti výdavku schvaľujúcim úradníkom je:- overenie pohľadávky veriteľa,- určenie alebo overenie existencie a výšky čiastky splatnej sumy,- overenie podmienok, podľa ktorých sa platba stáva splatnou,- preveriť, že poskytnuté nákupy alebo služby sú také, ako boli objednané.2. Schvaľujúci úradník môže uskutočňovať takéto verifikácie na základe svojich povinností.Článok 161. Vydaním platobného príkazu (splnomocnenia) splnomocní schvaľujúci úradník účtovníka na zaplatenie výdavkovej položky, ktorej platnosť bola potvrdená.2. Splnomocnenie obsahuje:- rozpočtový rok, za ktorý sa platba účtuje,- rozpočtovú hlavu, kapitolu a článok,- sumu, ktorá sa má platiť, v číslach a slovne a menu, v ktorej sa platba vykoná,- meno a adresu veriteľa,- výdavkový účel,- metódu platby,- počty a dátumy príslušných súhlasov so záväzkom.3. Platobný príkaz datuje a podpisuje schvaľujúci úradník.4. Účtovník predloží platobný príkaz spolu s originálnymi podpornými dokumentmi finančnému kontrolórovi na schválenie.5. Účelom tohto schválenia je zabezpečiť, aby:- bol platobný príkaz riadne vystavený,- platobný príkaz súhlasil s plnením výdavku, a aby suma na ňom bola správna,- výdavok bol zaúčtovaný do správnej rozpočtovej položky,- rozpočtové prostriedky boli dostupné v príslušnej rozpočtovej hlave alebo článku,- podporné dokumenty boli v poriadku, a- aby bol veriteľ správne pomenovaný a popísaný.6. Každý výdavok musí byť vopred krytý príspevkami od štátov uvedených v článku 21 alebo, pri nedostatku príspevkov, bankovým úverom. Náklady prefinancovania úveru v prípade nezaplatenia príspevkov sa delia medzi štáty, ktoré si nesplnili záväzok, pomerným dielom k ich nezaplateným príspevkom, berúc do úvahy dĺžku nedoplatkov.Článok 17Platby budú realizované cez bankový účet výslovne otvorený na tento účel v mene Generálneho sekretariátu Rady. Na bankových prevodných príkazoch sa vyžaduje spoločný podpis dvoch úradníkov vymenovaných generálnym tajomníkom, z ktorých jeden je účtovník.Článok 18Ak finančný kontrolór odmietne dať súhlas stanovený v článkoch 13, 14 alebo 16 a schvaľujúci úradník trvá na svojom návrhu, záležitosť sa predloží generálnemu tajomníkovi. Okrem prípadov, kedy je dostupnosť rozpočtových prostriedkov spochybnená, generálny tajomník môže v riadne odôvodnenom rozhodnutí zamietnuť odmietnutie a potvrdiť príkaz na úhradu, plnenie výdavkov alebo platobný príkaz. Generálny tajomník o každom takomto rozhodnutí do jedného mesiaca informuje Dvor auditorov. Rozhodnutie je vykonateľné od dátumu, kedy bol súhlas odmietnutý.Článok 19V prípade nedodržania ustanovení tohto rozpočtového nariadenia podlieha schvaľujúci úradník, účtovník a finančný kontrolór disciplinárnemu konaniu tak, ako je to stanovené v Personálnom poriadku úradníkov Európskych spoločenstiev.Článok 20Účty sa vedú metódou podvojného účtovníctva na základe kalendárneho roka. Uvádzajú sa v nich všetky príjmy a výdavky za rozpočtový rok.KAPITOLA IVPríspevky štátovČlánok 211. Rozpočtové príjmy pozostávajú z finančných príspevkov od nasledovných členských štátov: Belgicko, Dánsko, Nemecko, Grécko, Španielsko, Francúzsko, Taliansko, Luxembursko, Holandsko, Rakúsko, Portugalsko, Fínsko a Švédsko, ako aj Island a Nórsko.2. Finančné príspevky týchto štátov sa odvádzajú do rozpočtu a sú vyjadrené v eurách.Článok 22Štáty uvedené v článku 21 odvedú svoje finančné príspevky generálnemu tajomníkovi podľa nasledovného vzorca:Miera príspevkov, ktoré majú platiť na jednej strane členské štáty uvedené v článku 21 a na druhej strane Island a Nórsko ("iné štáty"), sa vypočíta ročne na základe podielu každého zainteresovaného členského štátu a iných štátov na celkovom hrubom domácom produkte (HDP) za predchádzajúci rok všetkých štátov uvedených v článku 21. Miera príspevkov zainteresovaných členských štátov sa vypočíta ročne, berúc do úvahy príspevky iných štátov, na základe pomeru zdrojov DPH platených každým z týchto členských štátov k celkovým zdrojom DPH Európskych spoločenstiev, ako je to stanovené v poslednom dodatku rozpočtu spoločenstiev počas predchádzajúceho rozpočtového roka.Článok 231. Generálny tajomník písomne postúpi žiadosti o príspevky každému štátu uvedenému v článku 21 cez národné správy, o ktorých mu boli oznámené podrobnosti.2. Predmetný list obsahuje nasledovné informácie:- rozhodnutie o prijatí rozpočtu alebo, v prípade uplatnenia článku 6, rozhodnutie vyzvať o príspevky dočasnými dvanástinami,- sumu, ktorú má zaplatiť každý štát, vypočítanú v eurách v súlade s mierou uvedenou v článku 22,- podrobnosti potrebné na zaplatenie príspevku.3. Príspevky sa platia na bankový účet uvedený v článku 17.4. Príspevky sú splatné v eurách.Článok 241. Od štátov uvedených v článku 21 sa vyžaduje, aby zaplatili 25 % svojho príspevku najneskôr do 15. februára, 1. apríla, 1. júla a 1. októbra.2. Ak si štát nesplní svoju finančnú povinnosť, uplatnia sa analogicky existujúce pravidlá spoločenstva o účtovaní úroku pre prípad oneskorenej platby príspevkov do rozpočtu spoločenstva.KAPITOLA VPredkladanie a kontrolovanie účtovČlánok 251. Generálny tajomník do dvoch mesiacov po skončení obdobia plnenia rozpočtu zostaví účet príjmov a výdavkov a súvahu a odovzdá ich pracovnej skupine SIS.2. Účet príjmov a výdavkov má pokrývať všetky transakcie príjmov a výdavkov vzťahujúce sa na predchádzajúci rozpočtový rok. Predkladá sa v rovnakej forme a v rovnakom členení ako rozpočet.3. K účtu sa pripája nasledovné:- výkaz uvádzajúci situáciu každého zo štátov uvedených v článku 21, pokiaľ ide o platbu finančného príspevku, a- výkaz o prevode rozpočtových prostriedkov.4. Súvaha obsahuje rozpočtové aktíva a pasíva k 31. decembru predchádzajúceho rozpočtového roka.Článok 261. O kontrolu účtov treba požiadať Účtovný dvor.2. Generálny tajomník zašle účet príjmov a výdavkov a súvahu Účtovnému dvoru do 15 dní nasledujúcich po období stanovenom v článku 25 ods. 1.3. Účelom kontroly vykonávanej Účtovným dvorom je zabezpečiť, aby boli všetky príjmy a všetky výdavky realizované zákonným a riadnym spôsobom v súlade so zmluvami, ktoré majú byť spravované, s rozpočtom a s týmto rozpočtovým nariadením.4. Generálny tajomník poskytne Účtovnému dvoru všetky prostriedky potrebné na vykonanie jeho úlohy.Článok 27Účet príjmov a výdavkov, súvaha a správa Účtovného dvora doplnená, tam kde je to vhodné, pripomienkami generálneho tajomníka, sa k 1. júlu predkladá štátom uvedeným v článku 21. Členské štáty uvedené v článku 21, schádzajúce sa v rámci Rady, dajú generálnemu tajomníkovi schválenie v súvislosti s plnením rozpočtu.KAPITOLA VIZáverečné ustanoveniaČlánok 28Zavedenie ustanovení Schengenských acquis týkajúcich sa Schengenského informačného systému pre štát iný, ako sú tie uvedené v článku 21, ďalej uvádzaný ako "iný štát" vyžaduje:- opätovné upravenie podielu príspevkov štátov uvedených v článku 21, ako je stanovené v článku 22,- úpravu príspevkov štátov uvedených v článku 21 s cieľom stanoviť príspevok, ktorý má platiť iný štát za prevádzku Sirene, etapa II za celý bežný rozpočtový rok,- úpravu príspevkov štátov uvedených v článku 21 s cieľom stanoviť podiel skorších nákladov na inštaláciu Sirene, etapy II, ktoré má znášať iný štát. Tento podiel sa vypočíta na základe pomeru zdrojov DPH, ktoré zaplatil iný štát, k celkovým zdrojom DPH Európskych spoločenstiev za predchádzajúce rozpočtové roky, v ktorých boli spôsobené náklady potrebné na uvedenie Sirene, etapy II do prevádzky. Percentuálny príspevok bude predmetom "dobropisu" pre štáty uvedené v článku 21 pre pomernú čiastku k ich podielu vypočítaného v súlade s článkom 22. Iné štáty si môžu zvoliť pridelenie predmetnej čiastky k ich podielu prevádzkového rozpočtu alebo požadovať refundáciu.Článok 29Toto rozpočtové nariadenie sa bude uplatňovať s nutnými zmenami v podrobnostiach (mutatis mutandis) na plnenie príjmov a výdavkov potrebných na splnenie záväzkov vyplývajúcich zo zmlúv, na ktoré sa vzťahuje článok 1 rozhodnutia Rady z 3. mája 1999 za zvyšné obdobie rozpočtového roka, v ktorom toto nariadenie vstúpi do platnosti.Článok 301. Toto rozpočtové nariadenie nadobúda účinnosť okamžite.2. Toto rozpočtové nariadenie sa uverejňuje v Úradnom vestníku Európskych spoločenstiev.V Bruseli 3. mája 1999Za RadupredsedaJ. Fischer[1] Pozri stranu 49 tohto Úradného vestníka.[2] Ú. v. ES L 356, 31.12.1977, s. 1.--------------------------------------------------


title: Rozhodnutie Rady z 11. apríla 2016, ktorým sa obnovuje riadiaca rada Európskeho strediska pre rozvoj odborného vzdelávania

text:
               19.4.2016

               SK

               Úradný vestník Európskej únie

               C 137/2

         ROZHODNUTIE RADY
   z 11. apríla 2016,
   ktorým sa obnovuje riadiaca rada Európskeho strediska pre rozvoj odborného vzdelávania
   (2016/C 137/02)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na nomináciu predloženú rakúskou vládou,
   so zreteľom na kandidáta, ktorého Rade predložila Komisia, pokiaľ ide o zástupcov zamestnávateľských organizácií,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Reinharda NÖBAUERA je pre Rakúsko k dispozícii jedno miesto člena v riadiacej rade Európskeho strediska pre rozvoj odborného vzdelávania v kategórii zástupcov vlád.

               (3)

               V dôsledku odstúpenia pána Michaela PILIKOSA sa pre Cyprus uvoľnilo jedno miesto člena riadiacej rady uvedeného strediska v kategórii zástupcov zamestnávateľských organizácií.

               (4)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za členov riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúvajú:
   ZÁSTUPCOVIA VLÁD:

               RAKÚSKO

               pán Eduard STAUDECKER

         ZÁSTUPCOVIA ORGANIZÁCIÍ ZAMESTNÁVATEĽOV:

               CYPRUS

               pán Michael ANTONIOU

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Luxemburgu 11. apríla 2016

            Za Radu

            predseda

         M.H.P. VAN DAM

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Rozhodnutie Rady 2014/449/SZBP z  10. júla 2014 o reštriktívnych opatreniach vzhľadom na situáciu v Južnom Sudáne

text:
               11.7.2014

               SK

               Úradný vestník Európskej únie

               L 203/100

         ROZHODNUTIE RADY 2014/449/SZBP
   z 10. júla 2014
   o reštriktívnych opatreniach vzhľadom na situáciu v Južnom Sudáne
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 18. júla 2011 prijala rozhodnutie 2011/423/SZBP (1).

               (2)

               Rada 20. januára 2014 dospela k záveru, že na podporu úsilia zo strany Africkej únie (AÚ) a Medzivládneho úradu pre rozvoj a v úzkej spolupráci s medzinárodnými partnermi by sa mali zvážiť cielené reštriktívne opatrenia voči osobám, ktoré bránia mierovému procesu v Južnom Sudáne. Rada 17. marca 2014 opätovne potvrdila, že je pripravená zvážiť takéto opatrenia v súvislosti s Južným Sudánom.

               (3)

               Rada je naďalej vážne znepokojená situáciou v Južnom Sudáne. Preto by sa mali uložiť reštriktívne opatrenia zamerané na osoby, ktoré bránia politickému procesu v Južnom Sudáne, a to aj prostredníctvom násilných činov alebo porušovaním dohôd o prímerí, ako aj na osoby zodpovedné za závažné porušovanie ľudských práv v Južnom Sudáne.

               (4)

               V záujme jasnosti by sa reštriktívne opatrenia zamerané na osoby, ktoré bránia politickému procesu v Južnom Sudáne alebo ktoré sú zodpovedné za závažné porušovanie ľudských práv v Južnom Sudáne, a reštriktívne opatrenia, ktoré sa už uložili na základe rozhodnutia 2011/423/SZBP, pokiaľ sa tieto týkajú Južného Sudánu, mali zlúčiť do jedného právneho nástroja,

         PRIJALA TOTO ROZHODNUTIE:
   Článok 1
   1.   Zakazuje sa predaj, dodávka, transfer alebo vývoz všetkých druhov zbraní a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar do Južného Sudánu štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
   2.   Taktiež sa zakazuje:

               a)

               poskytovať priamo alebo nepriamo technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Južnom Sudáne alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

               b)

               poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Južnom Sudáne alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru, ako aj poistenie alebo zaistenie, na akýkoľvek predaj, dodávku, transfer alebo vývoz týchto položiek alebo na poskytnutie súvisiacej technickej pomoci, sprostredkovateľských alebo iných služieb;

               c)

               vedome a úmyselne sa zúčastňovať na činnostiach, ktorých cieľom alebo dôsledkom je obchádzanie opatrení uvedených v písmenách a) alebo b).

         Článok 2
   1.   Článok 1 sa nevzťahuje na:

               a)

               predaj, dodávku, transfer alebo vývoz nesmrtiaceho vojenského vybavenia určeného výhradne na humanitárne účely, na monitorovanie dodržiavania ľudských práv alebo na ochranné účely alebo na programy OSN, AÚ, Európskej únie alebo Medzivládneho úradu pre rozvoj (IGAD) na budovanie inštitúcií, alebo materiálu určeného pre operácie Európskej únie, OSN a AÚ zamerané na krízové riadenie;

               b)

               predaj, dodávku, transfer alebo vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Európskej únie a jej členských štátov v Južnom Sudáne alebo personálu OSN, AÚ či IGAD-u v Južnom Sudáne;

               c)

               poskytovanie technickej pomoci, sprostredkovateľských služieb a iných služieb v súvislosti s vybavením alebo programami a operáciami uvedenými v písmene a);

               d)

               poskytovanie finančných prostriedkov a finančnej pomoci v súvislosti s vybavením alebo programami a operáciami uvedenými v písmene a);

               e)

               predaj, dodávku, transfer alebo vývoz odmínovacieho vybavenia a materiálu používaného pri odmínovacích operáciách;

               f)

               predaj, dodávku, transfer alebo vývoz nesmrtiaceho vojenského vybavenia určeného výhradne na podporu procesu reformy sektoru bezpečnosti v Južnom Sudáne, ako aj na financovanie, poskytovanie finančnej pomoci alebo technickej pomoci v súvislosti s takýmto vybavením,

         pod podmienkou, že takéto dodávky vopred schválil príslušný orgán dotknutého členského štátu.
   2.   Článok 1 sa tiež nevzťahuje na ochranné odevy vrátane nepriestrelných viest a vojenských heliem, ktoré do Južného Sudánu výlučne pre svoju osobnú potrebu dočasne vyváža personál Európskej únie alebo jej členských štátov, personál OSN alebo IGAD-u, alebo zástupcovia médií, humanitárni a rozvojoví pracovníci a sprievodný personál.
   3.   Členské štáty zvažujú dodávky podľa tohto článku od prípadu k prípadu, pričom v plnej miere zohľadňujú kritériá stanovené v spoločnej pozícii Rady 2008/944/SZBP (2). Členské štáty vyžadujú primerané ochranné opatrenia proti zneužívaniu povolenia udeleného podľa tohto článku a v prípade potreby stanovia navrátenie tohto vybavenia.
   Článok 3
   1.   Členské štáty prijmú opatrenia potrebné na zabránenie vstupu na svoje územia alebo prechodu cez ne osobám, ktoré bránia politickému procesu v Južnom Sudáne, a to aj prostredníctvom násilných činov alebo porušovaním dohôd o prímerí, ako aj osobám zodpovedným za závažné porušovanie ľudských práv v Južnom Sudáne, a osobám, ktoré sú s nimi spojené, uvedeným v prílohe.
   2.   Odsekom 1 sa členskému štátu neukladá povinnosť odmietnuť vstup svojim vlastným štátnym príslušníkom na svoje územie.
   3.   Odsekom 1 nie sú dotknuté prípady, v ktorých je členský štát viazaný záväzkom medzinárodného práva, a to:

               a)

               ak je hostiteľskou krajinou medzinárodnej medzivládnej organizácie;

               b)

               ak je hostiteľskou krajinou medzinárodnej konferencie zvolanej OSN alebo zvolanej pod jej záštitou;

               c)

               podľa mnohostrannej dohody, ktorou sa priznávajú výsady a imunity; alebo

               d)

               na základe Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

         4.   Odsek 3 sa považuje za uplatniteľný tiež v prípadoch, ak je členský štát hostiteľskou krajinou Organizácie pre bezpečnosť a spoluprácu v Európe (OBSE).
   5.   Rada bude náležite informovaná o všetkých prípadoch, v ktorých členské štáty udelia výnimku podľa odsekov 3 alebo 4.
   6.   Členské štáty môžu udeliť výnimky z opatrení uložených v odseku 1, ak je vycestovanie odôvodnené na základe naliehavej humanitárnej potreby, alebo na základe účasti na medzivládnych zasadnutiach a zasadnutiach podporovaných Európskou úniou alebo organizovaných členským štátom predsedajúcim OBSE, na ktorých sa vedie politický dialóg, ktorý priamo podporuje politické ciele reštriktívnych opatrení vrátane demokracie, ľudských práv a právneho štátu v Južnom Sudáne.
   7.   Členský štát, ktorý si želá udeliť výnimky uvedené v odseku 6, to písomne oznámi Rade. Výnimka sa považuje za udelenú, ak jeden alebo viacerí členovia Rady písomne nevznesú námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky rozhodnúť Rada kvalifikovanou väčšinou.
   8.   Ak členský štát povolí osobám uvedeným v zozname v prílohe vstup na svoje územie alebo prechod cez svoje územie podľa odsekov 3, 4, 6 a 7, toto povolenie sa obmedzuje výhradne na účel, na ktorý sa udeľuje, a na osoby, na ktoré sa priamo vzťahuje.
   Článok 4
   1.   Zmrazia sa všetky finančné prostriedky a hospodárske zdroje, ktoré patria osobám, ktoré bránia politickému procesu v Južnom Sudáne, a to aj prostredníctvom násilných činov alebo porušovaním dohôd o prímerí, ako aj osobám zodpovedným za závažné porušovanie ľudských práv v Južnom Sudáne, a fyzickým alebo právnickým osobám, subjektom alebo orgánom, ktoré sú s nimi spojené, uvedeným v prílohe, ako aj všetky finančné prostriedky a hospodárske zdroje, ktoré tieto osoby, subjekty alebo orgány vlastnia, majú v držbe alebo kontrolujú.
   2.   Fyzickým alebo právnickým osobám, subjektom alebo orgánom uvedeným v prílohe sa priamo ani nepriamo nesprístupnia žiadne finančné prostriedky ani hospodárske zdroje, a to ani v ich prospech.
   3.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom, ako rozhodne, že dané finančné prostriedky alebo hospodárske zdroje sú:

               a)

               potrebné na uspokojenie základných potrieb osôb uvedených v zozname v prílohe a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov alebo

               d)

               potrebné na mimoriadne výdavky za podmienky, že príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by osobitné povolenie malo byť udelené.

         Dotknutý členský štát informuje ostatné členské štáty a Komisiu o každom povolení udelenom podľa tohto odseku.
   4.   Odchylne od odseku 1 môžu príslušné orgány členského štátu povoliť uvoľnenie niektorých zmrazených finančných prostriedkov alebo hospodárskych zdrojov, ak sú splnené tieto podmienky:

               a)

               na finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia fyzickej alebo právnickej osoby, subjektu alebo orgánu uvedených v odseku 1 do zoznamu v prílohe, alebo sa na ne vzťahuje súdne alebo správne rozhodnutie vydané v Únii, alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

               b)

               finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto rozhodnutím alebo uznaných za platné v takomto rozhodnutí v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

               c)

               rozhodnutie nie je v prospech fyzickej alebo právnickej osoby, subjektu alebo orgánu uvedeného v prílohe a

               d)

               uznanie rozhodnutia nie je v rozpore s verejným poriadkom v dotknutom členskom štáte.

         Dotknutý členský štát informuje ostatné členské štáty a Komisiu o každom povolení udelenom podľa tohto odseku.
   5.   Odsek 1 nebráni tomu, aby fyzická alebo právnická osoba, subjekt alebo orgán uvedené v zozname vykonali platbu splatnú na základe zmluvy, ktorá sa uzavrela pred dátumom, keď boli takáto fyzická alebo právnická osoba, subjekt alebo orgán zaradené do zoznamu v prílohe, pod podmienkou, že dotknutý členský štát dospel k záveru, že príjemcom platby nie je priamo ani nepriamo fyzická alebo právnická osoba, subjekt alebo orgán uvedené v odseku 1.
   6.   Odsek 2 sa neuplatňuje, keď sa na zmrazené účty pripisujú:

               a)

               úroky alebo iné výnosy z týchto účtov;

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého tieto účty začali podliehať opatreniam stanoveným v odsekoch 1 a 2, alebo

               c)

               platby splatné podľa súdneho, správneho alebo arbitrážneho rozhodnutia vydaného v Únii alebo vynútiteľné v dotknutom členskom štáte,

         pod podmienkou, že sa na všetky takéto úroky, iné výnosy a platby naďalej vzťahujú opatrenia ustanovené v odseku 1.
   Článok 5
   1.   Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku rozhodne o stanovení a zmene zoznamu v prílohe.
   2.   Rada oznámi rozhodnutie uvedené v odseku 1 vrátane dôvodov zaradenia do zoznamu dotknutej fyzickej alebo právnickej osobe, subjektu alebo orgánu buď priamo, ak je jej/jeho adresa známa, alebo prostredníctvom uverejnenia oznámenia, a poskytne tak dotknutej osobe, subjektu alebo orgánu možnosť vyjadriť pripomienky.
   3.   Ak sa predložia pripomienky alebo zásadné nové dôkazy, Rada preskúma rozhodnutie uvedené v odseku 1 a dotknutú fyzickú alebo právnickú osobu, subjekt alebo orgán o tom zodpovedajúcim spôsobom informuje.
   Článok 6
   1.   V prílohe sa uvádzajú dôvody zaradenia do zoznamu osôb uvedených v článku 3 ods. 1 a článku 4 ods. 1.
   2.   V prílohe sa pokiaľ možno uvádzajú aj informácie potrebné na identifikáciu dotknutých osôb. Takéto informácie môžu zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade právnických osôb, subjektov alebo orgánov môžu takéto informácie zahŕňať názvy, miesto a dátum registrácie, registračné číslo a miesto vykonávania činnosti.
   Článok 7
   Na dosiahnutie čo najväčšieho účinku opatrení uvedených v tomto rozhodnutí Únia vyzýva tretie štáty, aby prijali reštriktívne opatrenia podobné tým, ktoré sa stanovujú v tomto rozhodnutí.
   Článok 8
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Toto rozhodnutie sa uplatňuje do 12. júla 2015.
   Toto rozhodnutie podlieha neustálej revízii. Ak Rada dospeje k záveru, že jeho ciele neboli dosiahnuté, podľa potreby sa obnoví alebo zmení.

      V Bruseli 10. júla 2014

            Za Radu

            predseda

         S. GOZI

      (1)  Rozhodnutie Rady 2011/423/SZBP z 18. júla 2011 o reštriktívnych opatreniach voči Sudánu a Južnému Sudánu a o zrušení spoločnej pozície 2005/411/SZBP (Ú. v. EÚ L 188, 19.7.2011, s. 20).

      (2)  Spoločná pozícia Rady 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (Ú. v. EÚ L 335, 13.12.2008, s. 99).

      PRÍLOHA
      Zoznam fyzických alebo právnických osôb, subjektov alebo orgánov podľa článkov 3 a 4.

                  Meno

                  Informácie o totožnosti

                  Dôvody

                  Dátum zaradenia do zoznamu

                  1.

                  Santino DENG
                  (alias Santino Deng Wol

                  Veliteľ tretej pechotnej divízie Sudánskej ľudovej oslobodzovacej armády (SPLA)

                  Santino Deng je veliteľom tretej pechotnej divízie SPLA, ktorá sa v máji 2014 zúčastnila na opätovnom obsadení mesta Bentiu. Santino Deng je preto zodpovedný za porušenie dohody o zastavení nepriateľstva z 23. januára..

                  11.7.2014

                  2.

                  Peter GADET
                  (alias: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Veliteľ protivládnej milície etnickej skupiny Nuer
                  Miesto narodenia: Mayom County, štát Jednota (Unity)

                  Peter Gadet je veliteľom protivládnej milície etnickej skupiny Nuer, ktorá uskutočnila útok na mesto Bentiu v dňoch 15. – 17. apríla 2014 v rozpore s dohodou o zastavení prejavov nepriateľstva z 23. januára. Výsledkom útoku bolo zabitie viac ako 200 civilistov. Peter Gadet je preto zodpovedný za podporu cyklu násilností, čím zabraňuje politickému procesu v Južnom Sudáne, ako aj za závažné porušenia ľudských práv.

                  11.7.2014


title: Rozhodnutie Komisie zo 14. marca 2002 o uznávaní piatich izraelských skúšobní spĺňajúcich požiadavky správnej laboratórnej praxe (SLP) v oblastiach ich odbornej spôsobilosti

text:
Dôležité právne oznámenie

|

32002D0228

Úradný vestník L 075 , 16/03/2002 S. 0068 - 0069

		Rozhodnutie Komisiezo 14. marca 2002o uznávaní piatich izraelských skúšobní spĺňajúcich požiadavky správnej laboratórnej praxe (SLP) v oblastiach ich odbornej spôsobilosti(2002/228/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 1999/662/ES z 19. júla 1999 o uzavretí Dohody medzi Európskym spoločenstvom a štátom Izrael [1] o vzájomnom uznávaní zásad OECD týkajúcich sa správnej laboratórnej praxe (SLP) a programov na monitorovanie dodržiavania týchto zásad, a najmä na jeho článok 3 ods. 1,po porade s osobitným výborom menovaným Radou,keďže:(1) Po inšpekciách vykonaných určenými inšpektormi ES medzi 28. marcom 1996 a 1. januárom 2000 v súlade s článkom 12 Dohody medzi Európskym spoločenstvom a štátom Izrael o vzájomnom uznávaní zásad OECD týkajúcich sa správnej laboratórnej praxe (SLP) a programov na monitorovanie dodržiavania týchto zásad sa overilo, že päť izraelských skúšobní spĺňa požiadavky SLP v oblastiach ich odbornej spôsobilosti.(2) V súlade s článkom 12 dohody by spoločenstvo malo uznať päť uvedených skúšobní,ROZHODLA TAKTO:Jediný článokSpoločenstvo týmto uznáva, že päť izraelských skúšobní uvedených v prílohe k tomuto rozhodnutiu vyhovuje SLP v oblastiach ich odbornej spôsobilosti.V Bruseli 14. marca 2002Za KomisiuPascal Lamyčlen Komisie[1] Ú. v. ES L 263, 9.10.1999, s. 6.--------------------------------------------------PRÍLOHAIzraelské skúšobne, ktoré sú v zhode so SLP, a oblasti ich odbornej spôsobilostiAgan Chemical Manufacturers LtdAnalytical Laboratory77102 Ashdod, IsraelOblasť odbornej spôsobilosti: fyzikálno-chemické testovanieAminolab LtdAnalytical Laboratory ServicesWeizmann Science Park76326 Rehovot, IsraelOblasť odbornej spôsobilosti: analytická a klinická chémiaAnalyst Research LaboratoriesHamanov Street 376111 Rehovot, IsraelOblasť odbornej spôsobilosti: fyzikálno-chemické testovanie a analytická a klinická chémiaHarlan Biotech Israel LtdKiryat Weizmann, Building 13B76326 Rehovot, IsraelOblasť odbornej spôsobilosti: štúdie toxicityMakteshim Chemical Works LtdPhysicochemical Research84100 Beer Sheva, IsraelOblasť odbornej spôsobilosti: fyzikálno-chemické skúšky--------------------------------------------------


title: Rozhodnutie Komisie (EÚ) 2015/163 z  21. novembra 2014 o súlade opatrení, ktoré má prijať Poľsko podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi Únie

text:
               3.2.2015

               SK

               Úradný vestník Európskej únie

               L 27/37

         ROZHODNUTIE KOMISIE (EÚ) 2015/163
   z 21. novembra 2014
   o súlade opatrení, ktoré má prijať Poľsko podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi Únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (1), a najmä na jej článok 14 ods. 2,
   so zreteľom na stanovisko výboru zriadeného podľa článku 29 smernice 2010/13/EÚ,
   keďže:

               (1)

               Listom z 19. augusta 2014 Poľsko oznámilo Komisii určité opatrenia, ktoré sa majú prijať podľa článku 14 ods. 1 smernice 2010/13/EÚ.

               (2)

               Komisia v priebehu troch mesiacov od tohto oznámenia overila zlučiteľnosť týchto opatrení s právnymi predpismi Únie, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri svojom preskúmaní Komisia zohľadnila údaje dostupné na poľskom audiovizuálnom trhu, najmä pokiaľ ide o vplyv na televízny trh.

               (4)

               Zoznam podujatí s veľkým významom pre spoločnosť zostavilo Poľsko zrozumiteľne a transparentne po rozsiahlych konzultáciách.

               (5)

               Na základe podrobných dôkazov a údajov o počtoch divákov, ktoré poskytli poľské orgány, útvary Komisie overili, že zoznam určených podujatí zostavený v súlade s článkom 14 ods. 1 smernice 2010/13/EÚ spĺňa aspoň dve z týchto kritérií, ktoré sa považujú za spoľahlivé ukazovatele dôležitosti podujatí pre spoločnosť: i) mimoriadny všeobecný ohlas v členskom štáte a nielen význam pre tých, ktorí zvyčajne sledujú príslušnú činnosť alebo šport; ii) všeobecne uznávaný, osobitý kultúrny význam pre obyvateľstvo členského štátu, najmä ako katalyzátor kultúrnej identity; iii) účasť národného tímu na príslušnom podujatí v kontexte súťaže alebo turnaja medzinárodného významu a iv) skutočnosť, že podujatie tradične vysiela voľne prístupná televízia a zaujme veľké množstvo televíznych divákov.

               (6)

               Oznámený zoznam podujatí s veľkým významom pre spoločnosť obsahuje tak podujatia, ktoré sú už na štatutárnom zozname stanovenom v článku 20b zákona o vysielaní z 29. decembra 1992 zmeneného zákonom z 31. marca 2000, ako aj ďalšie podujatia, ktoré sú súčasťou návrhu nariadenia Rady pre vysielanie o zozname podujatí veľkého významu. Celý rad oznámených podujatí, ako sú letné a zimné olympijské hry či finálové a semifinálové zápasy majstrovstiev sveta a majstrovstiev Európy vo futbale, sa všeobecne považuje za podujatia s veľkým významom pre spoločnosť. Zoznam obsahuje aj iné futbalové zápasy v rámci uvedených podujatí s účasťou poľského národného tímu, vrátane kvalifikačných zápasov. Ako preukázali poľské orgány, tieto podujatia zaujali veľké počty televíznych divákov a tradične ich vysielala voľne dostupná televízia. Okrem toho majú mimoriadny všeobecný ohlas v Poľsku, pretože sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia. Navyše v niektorých zápasoch v rámci majstrovstiev sveta a Európy vo futbale, vrátane kvalifikačných zápasov, bude hrať poľský národný tím.

               (7)

               Tieto ďalšie futbalové zápasy v rámci oficiálnych turnajov a Ligy majstrov či pohára UEFA, na ktorých sa zúčastňujú poľské národné alebo klubové tímy, zaujmú veľké počty televíznych divákov a v Poľsku ich tradične vysiela voľne dostupná televízia.

               (8)

               Zápasy majstrovstiev sveta a Európy vo volejbale mužov a žien, v ktorých hrali poľské národné tímy, vrátane kvalifikačných turnajov, a mužská svetová volejbalová liga zaujali veľké počty televíznych divákov a tradične ich vysielala voľne dostupná televízia. Okrem toho vzbudili v Poľsku mimoriadne široký záujem, a to aj medzi publikom, ktoré túto disciplínu bežne nesleduje. Národný tím sa v ich rámci zapojil aj do medzinárodného turnaja s veľkým významom. Tento záujem ešte vystupňovala skutočnosť, že poľskí reprezentanti dosiahli v týchto turnajoch významné úspechy.

               (9)

               Semifinále a finále majstrovstiev sveta a Európy v hádzanej mužov nielenže zaujali veľké počty televíznych divákov a tradične ich vysielala voľne dostupná televízia, ale navyše vzbudili v Poľsku mimoriadny záujem, a to aj medzi publikom, ktoré túto disciplínu bežne nesleduje. Ďalšie zápasy v rámci semifinále a finále majstrovstiev sveta a Európy v hádzanej mužov, v ktorých hral poľský národný tím, takisto zaujali veľké počty televíznych divákov a tradične ich vysielala voľne dostupná televízia. Okrem toho vzbudili v Poľsku mimoriadne široký záujem, a to aj medzi publikom, ktoré túto disciplínu bežne nesleduje. Národný tím sa v ich rámci zapojil aj do medzinárodného turnaja s veľkým významom, v ktorom poľskí reprezentanti dosiahli významné úspechy.

               (10)

               Majstrovstvá sveta v severskom lyžovaní, Svetový pohár v skokoch na lyžiach a podujatia Svetového pohára v behu na lyžiach žien nielenže zaujali veľké počty televíznych divákov a tradične ich vysielala voľne dostupná televízia, ale navyše vzbudili v Poľsku mimoriadne široký záujem, a to aj medzi publikom, ktoré tieto disciplíny bežne nesleduje. Poľský národný tím sa v ich rámci zapojil aj do medzinárodného turnaja s veľkým významom, v ktorom poľskí reprezentanti dosiahli významné úspechy.

               (11)

               Majstrovstvá sveta v atletike zaujali veľké počty televíznych divákov a tradične ich vysielala voľne dostupná televízia. Navyše vzbudili v Poľsku mimoriadne široký záujem, a to aj medzi publikom, ktoré tieto disciplíny bežne nesleduje. Poľskí súťažiaci dosiahli významné úspechy v skoku o žrdi, vrhu guľou a hode diskom.

               (12)

               Berúc do úvahy podmienky, v rámci ktorých sa tieto podujatia s veľkým významom pre spoločnosť majú vysielať, vymedzenie pojmu „kvalifikovaného vysielateľa“, úlohu Rady v mechanizme riešenia sporov v priebehu vykonávania opatrení a dátum, od ktorého sa majú uplatňovať konečné poľské opatrenia (12 mesiacov po uverejnení v Úradnom vestníku Európskej únie), určené opatrenia neprekračujú rámec nevyhnutný na dosiahnutie tohto cieľa, a síce ochrany práva na informácie a širokého prístupu verejnosti k televíznemu pokrytiu vnútroštátnych alebo nevnútroštátnych podujatí s veľkým významom pre spoločnosť. Preto možno konštatovať, že dôsledky pre právo na vlastníctvo, ako sa stanovuje v článku 17 Európskej charty základných práv, nejdú nad rámec dôsledkov, ktoré sú nevyhnutne spojené so zaradením týchto udalostí do zoznamu uvedeného v článku 14 ods. 1 smernice 2010/13/EÚ.

               (13)

               Z rovnakého dôvodu sa poľské opatrenia s prihliadnutím na prevládajúci dôvod verejného záujmu zabezpečiť prístup širokej verejnosti k vysielaniu podujatí, ktoré majú pre spoločnosť veľký význam, javia ako primerané na oprávnenie výnimky zo základnej slobody poskytovania služieb stanovenej v článku 56 Zmluvy o fungovaní Európskej únie (ZFEÚ). Okrem toho poľské opatrenia nepredstavujú nijakú diskrimináciu ani uzavretie trhu pre vysielateľov, držiteľov práv ani iné hospodárske subjekty z iných členských štátov.

               (14)

               Určené opatrenia sú taktiež zlučiteľné s únijnými pravidlami hospodárskej súťaže, pokiaľ sa definícia kvalifikovaných vysielateľov, ktorí vysielajú uvedené podujatia, zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Okrem toho počet určených podujatí nie je neprimeraný do takej miery, že by to narúšalo hospodársku súťaž v rámci sekundárnych trhov voľne dostupnej a platenej televízie. Preto možno konštatovať, že dôsledky pre slobodu hospodárskej súťaže nejdú nad rámec dôsledkov, ktoré sú nevyhnutne spojené so zaradením týchto udalostí do zoznamu uvedeného v článku 14 ods. 1 smernice 2010/13/EÚ.

               (15)

               Komisia informovala ostatné členské štáty o opatreniach, ktoré plánuje prijať Poľsko, a predložila výsledky svojho overovania výboru zriadenému v súlade s článkom 29 smernice 2010/13/EÚ. Výbor prijal kladné stanovisko,

         ROZHODLA TAKTO:
   Jediný článok
   1.   Opatrenia, ktoré Poľsko plánuje prijať podľa článku 14 ods. 1 smernice 2010/13/EÚ a ktoré oznámilo Komisii podľa článku 14 ods. 2 uvedenej smernice, sú zlučiteľné s právnymi predpismi Únie.
   2.   Opatrenia, ako ich prijalo Poľsko, budú uverejnené v Úradnom vestníku Európskej únie.

      V Bruseli 21. novembra 2014

            Za Komisiu

         Günther OETTINGER

            člen Komisie

      (1)  Ú. v. EÚ L 95, 15.4.2010, s. 1.

      PRÍLOHA

         Zverejnenie podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách).

      Opatrenia prijaté Poľskom, ktoré sa majú uverejniť v súlade s článkom 14 smernice 2010/13/EÚ, sa stanovujú v nasledujúcom výňatku zo zákona o rozhlase a televízii z 29. decembra 1992 (Úradný vestník 43/2011, položka 226, v znení neskorších predpisov) a v nariadení Národnej rady pre rozhlas a televíziu o zozname podujatí s veľkým významom zo 17. novembra 2014:

            „Zákon o rozhlase a televízii z 29. decembra 1992

            Článok 20b 1. Vysielateľ televízneho programu môže vysielať priamy prenos z podujatia s veľkým spoločenským významom (ďalej len ‚významné podujatie‘) len v týchto prípadoch:

                     1.

                     Na celoštátnom kanáli v zmysle zákona alebo koncesie, ktorý je dostupný v plnej šírke bez poplatkov, okrem účastníckych poplatkov v zmysle zákona z 21. apríla 2005 o účastníckych poplatkoch a základných poplatkoch vyberaných prevádzkovateľmi káblových sietí, alebo

                     2.

                     ak by rovnaké podujatie vysielal vysielateľ programu, ktorý spĺňa požiadavky stanovené v bode 1, na základe dohody s vysielateľom, ktorý získal práva na vysielanie podujatia, alebo iného oprávnenia, s výhradou odseku 6.

                     2.

                     Z hľadiska veľkého verejného záujmu sa za významné podujatia považujú okrem iného:

                                 1.

                                 letné a zimné olympijské hry;

                                 2.

                                 semifinále a finále majstrovstiev sveta a Európy vo futbale a aj rôzne iné zápasy v rámci týchto podujatí s účasťou poľskej reprezentácie vrátane kvalifikačných zápasov;

                                 3.

                                 ostatné zápasy poľského národného futbalového družstva v rámci oficiálnych súťaží, ako aj zápasy s účasťou poľských klubov v rámci Ligy majstrov a Pohára UEFA.

                     3.

                     Národná rada môže formou nariadenia stanoviť zoznam iných významných podujatí, než sú tie, ktoré sú uvedené v odseku 2, vzhľadom na úroveň verejného záujmu o tieto podujatia a ich význam pre spoločenský, hospodársky a politický život.

                     4.

                     Ak sa významné podujatie organizuje po častiach, všetky takéto časti sa považujú za významné podujatia.

                     5.

                     Ustanovenia odseku 1 sa vzťahujú na vysielanie zo záznamu, ak oneskorenie oproti priamemu prenosu významného podujatia neprekročí 24 hodín a dochádza k nemu najmä v dôsledku týchto dôvodov:

                                 1.

                                 čas, keď sa koná príslušné podujatie, spadá do obdobia medzi polnocou a 6. hodinou rannou miestneho času na území Poľskej republiky;

                                 2.

                                 významné podujatia alebo ich časti sa prekrývajú.

                     6.

                     Ustanovenia odseku 1 sa neuplatňujú, ak prevádzkovateľ preukáže, že žiaden z vysielateľov programu, ktorý spĺňa požiadavky uvedené v odseku 1 bode 1, nie je ochotný uzavrieť dohodu, ktorá by umožnila realizovať prenos v súlade s odsekom 1 bodom 2.

                     7.

                     Národná rada môže v rozsahu, aký umožňujú medzinárodné dohody viažuce Poľskú republiku, prostredníctvom nariadenia stanoviť:

                                 1.

                                 zoznam podujatí, ktoré sa považujú v iných európskych krajinách za významné podujatia;

                                 2.

                                 zásady výkonu výlučných práv na televízne vysielanie podujatí uvedených v odseku 1, ktoré by zabezpečili, aby výkon týchto práv vysielateľmi zo zákona neznemožňoval zákazníkom príjem vysielania podujatí za podmienok stanovených daným štátom v súlade s medzinárodným právom.“

      ÚRADNÝ VESTNÍK
      POĽSKEJ REPUBLIKY

         Varšava 3. decembra 2014

         č. 1705

         NARIADENIE

         NÁRODNEJ RADY PRE ROZHLAS A TELEVÍZIU

         zo 17. novembra 2014

         o zozname významných udalostí

      Na základe článku 20b ods. 3 zákona z 29. decembra 1992 o rozhlase a televízii (Úradný vestník z r. 2011, č. 43, položka 226, v znení neskorších predpisov (1)) sa stanovuje toto:

                     § 1.

                  Nariadením sa stanovuje zoznam iných podujatí s veľkým významom, než sú tie, ktoré sú už stanovené v článku 20b ods. 2 zákona o rozhlase a televízii z 29. decembra 1992.

                     § 2.

                  Vzhľadom na úroveň verejného záujmu o tieto podujatia a ich význam pre spoločenský, hospodársky a politický život sa za podujatia s veľkým významom považujú:

                              1.

                              zápasy majstrovstiev sveta a Európy vo volejbale žien a mužov vrátane kvalifikačných zápasov s účasťou poľského národného tímu;

                              2.

                              zápasy mužskej svetovej volejbalovej ligy, ktoré sa hrajú v Poľsku;

                              3.

                              semifinále a finále majstrovstiev sveta a Európy v hádzanej mužov a aj rôzne iné zápasy v rámci týchto podujatí s účasťou poľskej reprezentácie vrátane kvalifikačných zápasov;

                              4.

                              majstrovstvá sveta v klasickom lyžovaní;

                              5.

                              preteky Svetového pohára v skokoch na lyžiach;

                              6.

                              preteky Svetového pohára v behu na lyžiach žien;

                              7.

                              majstrovstvá sveta v ľahkej atletike.

                     § 3.

                  Nariadenie nadobúda účinnosť dvanásť mesiacov po dni uverejnenia.

            Predseda Národnej rady pre rozhlas a televíziu: J. DWORAK

         (1)  Zmeny konsolidovaného znenia predmetného aktu boli uverejnené v Úradnom vestníku z r. 2011. č. 85 pol. 459, č. 112 pol. 654, č. 153 pol. 903 a č. 160 pol. 963, ako aj v Úradnom vestníku z roku 2012 pol. 1209 a 1315.


title: 2002/2/: Rozhodnutie stáleho výboru štátov EZVO č. 2/2002/SC z  30. mája 2002  o sprístupňovaní dokumentov EZVO verejnosti

text:
               6.4.2006

               SK

               Úradný vestník Európskej únie

               L 98/76

      ROZHODNUTIE STÁLEHO VÝBORU ŠTÁTOV EZVO
   č. 2/2002/SC
   z 30. mája 2002
   o sprístupňovaní dokumentov EZVO verejnosti
   STÁLY VÝBOR ŠTÁTOV EZVO,
   ROZHODOL TAKTO:
   Článok 1
   Tieto dokumenty EZVO týkajúce sa EHP sú verejné:

               —

               Dohoda o EHP

               —

               konsolidované verzie príloh a protokolov k Dohode o EHP

               —

               dodatok EHP k Úradnému vestníku

               —

               zoznam rozhodnutí prijatých spoločným výborom EHP

               —

               očakávané oznámenia podľa článku 103

               —

               zoznam Celex

               —

               základné informácie o vybraných programoch v oblasti podvýboru IV

               —

               pracovný program predsedníctva EZVO

               —

               rezolúcie spoločného parlamentného výboru EHP

               —

               stanoviská poradného výboru EZVO

               —

               rezolúcie poradného výboru EHP

               —

               programy rady EHP

               —

               závery rady EHP

               —

               programy stáleho výboru EZVO

               —

               závery stáleho výboru EZVO

               —

               programy a zápisnice parlamentného výboru EZVO

               —

               programy a zápisnice spoločného parlamentného výboru EHP

               —

               programy a zápisnice poradného výboru EZVO

               —

               programy a zápisnice poradného výboru EHP

               —

               pripomienky EZVO/EHP

               —

               programy spoločného výboru EHP

               —

               zápisnice spoločného výboru EHP (po schválení Európskou komisiou)

               —

               rozhodnutia spoločného výboru EHP

               —

               výročná správa spoločného výboru EHP

               —

               zoznam legislatívnych návrhov ES s pravdepodobnou relevantnosťou k Dohode o EHP (transpozícia acquis ES)

               —

               zoznam prijatej legislatívy ES určenej na posúdenie na včlenenie do Dohody o EHP

               —

               štatistiky týkajúce sa EHP, ktoré zostavil Štatistický úrad EZVO

               —

               všetky ostatné úradné dokumenty súvisiace s EHP, ktoré nie sú zaradené medzi dôverné

         Článok 2
   1.   Pokiaľ ide o dokumenty EZVO súvisiace s EHP, ktoré nie sú uvedené v zozname v článku 1, uplatňujú sa zásady opísané v častiach pod názvami „OSTATNÉ DOKUMENTY EZVO“ a „AKO MÔŽE VEREJNOSŤ ZÍSKAŤ PRÍSTUP K OSTATNÝM DOKUMENTOM EZVO“ v prílohe k rozhodnutiu rady EZVO č. 2 z roku 1997 („USMERNENIA NA SPRÍSTUPŇOVANIE DOKUMENTOV EZVO VEREJNOSTI“), schválené stálym výborom 27. júna 1997.
   2.   Rozhodnutie rady EZVO č. 2 z roku 1997 a jeho príloha sa k tomuto rozhodnutiu uvádzajú ako informatívna príloha.

      V Bruseli 30. mája 2002

            Za stály výbor

            predseda

         Gunnar Snorri GUNNARSON

            generálny tajomník

         William ROSSIER

      PRÍLOHA
      „

               ROZHODNUTIE RADY č. 2 Z ROKU 1997
            (prijaté na 9. zasadnutí 18. júna 1997)
            USMERNENIA NA SPRÍSTUPŇOVANIE DOKUMENTOV VEREJNOSTI
            RADA,
            V snahe o dosiahnutie väčšej transparentnosti a aktívne poskytovanie informácií o činnostiach EZVO verejnosti,
            presvedčená o užitočnosti čo najširšieho sprístupňovania dokumentov EZVO verejnosti,
            so zreteľom na návrh usmernení zaslaných stálym výborom štátov EZVO, prijatom na svojom zasadnutí 26. septembra 1996, na posúdenie rade EZVO,
            ROZHODLA:
            Usmernenia na sprístupňovanie dokumentov EZVO verejnosti, ako sú stanovené v prílohe k tomuto rozhodnutiu, sa týmto schvaľujú a môžu byť sprístupnené širokej verejnosti.
            Toto rozhodnutie vstúpi do platnosti akonáhle ho prijme stály výbor štátov EZVO.

            PRÍLOHA
            USMERNENIA NA SPRÍSTUPŇOVANIE DOKUMENTOV EZVO VEREJNOSTI
            Tieto usmernenia sa uplatňujú pri žiadostiach o sprístupnenie dokumentov EZVO verejnosti, určených sekretariátu EZVO:
            VEREJNE PRÍSTUPNÉ DOKUMENTY EZVO

               Tieto dokumenty EZVO sú verejné:

                        —

                        Štokholmský dohovor,

                        —

                        dohody o voľnom obchode s tretími krajinami,

                        —

                        spoločné vyhlásenia o spolupráci,

                        —

                        výročné správy EZVO.

               Tieto dokumenty EZVO/EHP sú verejné:

                        —

                        Dohoda o EHP,

                        —

                        konsolidované verzie príloh k Dohode o EHP a dodatok EHP k Úradnému vestníku,

                        —

                        programy rady EHP,

                        —

                        závery rady EHP,

                        —

                        programy spoločného výboru EHP,

                        —

                        rozhodnutia spoločného výboru EHP,

                        —

                        programy stáleho výboru štátov EZVO,

                        —

                        zoznam rozhodnutí prijatých spoločným výborom EHP,

                        —

                        zoznam legislatívnych návrhov ES s pravdepodobnou relevantnosťou k Dohode o EHP (transpozícia acquis ES),

                        —

                        zoznam prijatej legislatívy ES určenej na posúdenie na včlenenie do Dohody o EHP,

                        —

                        základné informácie o vybraných programoch v oblasti podvýboru IV.

                  Väčšina uvedených informácií je k dispozícii na domovskej stránke EZVO (www.efta.int)
            OSTATNÉ DOKUMENTY EZVO
            Zásada otvorenosti sa uplatňuje v najširšej možnej miere. Prístup verejnosti k dokumentom EZVO sa uplatňuje s náležitým zreteľom na ustanovenia týkajúce sa ochrany utajovaných informácií. Utajenie ktoréhokoľvek dokumentu však nevyhnutne nevylučuje jeho sprístupnenie verejnosti. Sprístupnenie sa môže zamietnuť, ak by to ohrozilo:

                        —

                        ochranu verejného záujmu (verejnú bezpečnosť, medzinárodné vzťahy atď.),

                        —

                        ochranu jednotlivca a súkromia,

                        —

                        ochranu obchodného alebo priemyselného tajomstva,

                        —

                        ochranu finančných záujmov EZVO,

                        —

                        ochranu dôvernosti, ktorú požaduje osoba poskytujúca túto informáciu alebo ktoré vyžadujú zákony a právne predpisy členského štátu, ktorý túto informáciu poskytol,

                        —

                        ochranu záujmu inštitúcie o utajenie konania.

                  AKO MÔŽE VEREJNOSŤ ZÍSKAŤ PRÍSTUP K OSTATNÝM DOKUMENTOM EZVO
            Keď sekretariát dostane žiadosti o sprístupnenie ostatných dokumentov EZVO verejnosti, predloží takéto žiadosti zastúpeniam EZVO na schválenie, ktoré ich bezodkladne vybavia. V prípade zamietnutia žiadosti, ak ide o dokumenty ktoré sa týkajú činností vykonávaných v Ženeve, odvolania sa podávajú na radu EZVO, a ak ide o dokumenty týkajúce sa činností vykonávaných v Bruseli, odvolania sa podávajú na stály výbor štátov EZVO.
         “


title: 2012/774/: Rozhodnutie Rady zo 6. decembra 2012 o pozícii, ktorá sa má zaujať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               13.12.2012

               SK

               Úradný vestník Európskej únie

               L 340/7

         ROZHODNUTIE RADY
   zo 6. decembra 2012
   o pozícii, ktorá sa má zaujať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2012/774/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku 51 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (1) (ďalej len „dohoda“) sa stanovuje, že Rada pre stabilizáciu a pridruženie rozhodnutím prijme ustanovenia na vykonávanie zásad stanovených v uvedenom článku.

               (2)

               V súlade s článkami 1 a 2 protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu.

               (3)

               V súlade s článkami 1 a 2 Protokolu (č. 22) o postavení Dánska pripojeného k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia a nie je ním viazané ani nepodlieha jeho uplatňovaniu.

               (4)

               Je vhodné určiť pozíciu, ktorá sa má v mene Únie zaujať v Rade pre stabilizáciu a pridruženie, pokiaľ ide o prijatie ustanovení o koordinácii systémov sociálneho zabezpečenia.

               (5)

               Pozícia Únie v Rade pre stabilizáciu a pridruženie by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (ďalej len „dohoda“), pokiaľ ide o prijatie ustanovení o koordinácii systémov sociálneho zabezpečenia, sa zakladá na návrhu rozhodnutia Rady pre stabilizáciu a pridruženie pripojeného k tomuto rozhodnutiu.
   Menšie zmeny v uvedenom návrhu rozhodnutia môžu zástupcovia Únie v Rade pre stabilizáciu a pridruženie dohodnúť bez toho, aby bolo potrebné prijať ďalšie rozhodnutie Rady.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 6. decembra 2012

            Za Radu

            predsedníčka

         S. CHARALAMBOUS

      (1)  Ú. v. EÚ L 108, 29.4.2010, s. 3.

      NÁVRH
      ROZHODNUTIE RADY PRE STABILIZÁCIU A PRIDRUŽENIE EÚ – ČIERNA HORA č. …/…
      z …,
      pokiaľ ide o prijatie ustanovení o koordinácii systémov sociálneho zabezpečenia
      RADA PRE STABILIZÁCIU A PRIDRUŽENIE,
      so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (1), a najmä na jej článok 51,
      keďže:

                  (1)

                  V článku 51 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (ďalej len „dohoda“) sa stanovuje koordinácia systémov sociálneho zabezpečenia Čiernej Hory a členských štátov a tiež zásady tejto koordinácie.

                  (2)

                  V článku 51 dohody sa stanovuje, že Rada pre stabilizáciu a pridruženie prijme rozhodnutie na účely vykonávania zásad stanovených v uvedenom článku.

                  (3)

                  Pokiaľ ide o uplatňovanie zásady nediskriminácie, týmto rozhodnutím by sa nemali udeľovať žiadne dodatočné práva vznikajúce na základe určitých skutočností alebo udalostí, ku ktorým došlo na území druhej zmluvnej strany, ak sa také skutočnosti alebo udalosti podľa právnych predpisov prvej zmluvnej strany neberú do úvahy, okrem práva na prenos určitých dávok.

                  (4)

                  Pri uplatňovaní tohto rozhodnutia by malo právo čiernohorských pracovníkov na rodinné dávky podliehať podmienke, že ich rodinní príslušníci majú riadny pobyt s týmito pracovníkmi v členskom štáte, v ktorom sú pracovníci zamestnaní. V prípade, že ich rodinní príslušníci majú riadny pobyt v inom členskom štáte, uplatňuje sa nariadenie Európskeho parlamentu a Rady (EÚ) č. 1231/2010 z 24. novembra 2010, ktorým sa rozširuje nariadenie (ES) č. 883/2004 a nariadenie (ES) č. 987/2009 na štátnych príslušníkov tretích krajín, na ktorých sa tieto nariadenia doteraz nevzťahovali výhradne z dôvodu ich štátnej príslušnosti (2). Na základe tohto rozhodnutia by nemal vznikať žiadny nárok na rodinné dávky, pokiaľ ide o ich rodinných príslušníkov, ktorí majú pobyt v krajine, ktorá nie je členským štátom, napr. v Čiernej Hore.

                  (5)

                  Nariadením (EÚ) č. 1231/2010 sa už rozširuje uplatňovanie ustanovení nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3) a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4) na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (EÚ) č. 1231/2010 sa už vzťahuje na zásadu sčítania poistných období získaných čiernohorskými pracovníkmi v rôznych členských štátoch, pokiaľ ide o nárok na určité dávky, ako sa uvádza v článku 51 ods. 1 písm. a) dohody.

                  (6)

                  Mohlo by byť potrebné stanoviť osobitné ustanovenia, ktoré zodpovedajú osobitným znakom čiernohorských právnych predpisov, aby sa uľahčilo uplatňovanie pravidiel koordinácie.

                  (7)

                  S cieľom zabezpečiť hladké fungovanie koordinácie systémov sociálneho zabezpečenia členských štátov a Čiernej Hory je potrebné stanoviť osobitné ustanovenia o spolupráci medzi členskými štátmi a Čiernou Horou, ako aj medzi dotknutou osobou a inštitúciou v príslušnom štáte.

                  (8)

                  Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia dotknuté osoby nestratili práva,

            PRIJALA TOTO ROZHODNUTIE:
      ČASŤ I

         VŠEOBECNÉ USTANOVENIA

      Článok 1
      Vymedzenie pojmov
      1.   Na účely tohto rozhodnutia:

                  a)

                  „dohoda“ je Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej;

                  b)

                  „nariadenie“ je nariadenie (ES) č. 883/2004, platné v členských štátoch Európskej únie;

                  c)

                  „vykonávacie nariadenie“ je nariadenie (ES) č. 987/2009;

                  d)

                  „členský štát“ je členský štát Európskej únie;

                  e)

                  „pracovník“ je:

                              i)

                              na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                              ii)

                              na účely právnych predpisov Čiernej Hory osoba vykonávajúca činnosť ako zamestnanec v zmysle čiernohorských právnych predpisov;

                  f)

                  „rodinný príslušník“ je:

                              i)

                              na účely právnych predpisov členského štátu rodinný príslušník v zmysle článku 1 písm. i) nariadenia;

                              ii)

                              na účely právnych predpisov Čiernej Hory rodinný príslušník v zmysle čiernohorských právnych predpisov;

                  g)

                  „právne predpisy“ sú:

                              i)

                              vo vzťahu k členským štátom právne predpisy v zmysle článku 1 písm. l) nariadenia platné pre dávky, na ktoré sa vzťahuje toto rozhodnutie;

                              ii)

                              vo vzťahu k Čiernej Hore právne predpisy platné v Čiernej Hore a týkajúce sa dávok, na ktoré sa vzťahuje toto rozhodnutie;

                  h)

                  „dávky“ sú:

                              —

                              starobné dôchodky,

                              —

                              pozostalostné dôchodky,

                              —

                              dôchodky v súvislosti s pracovnými úrazmi a chorobami z povolania,

                              —

                              invalidné dôchodky v súvislosti s pracovnými úrazmi a chorobami z povolania,

                              —

                              rodinné prídavky;

                  i)

                  „prenosné dávky“ sú:

                              i)

                              vo vzťahu k členským štátom:

                                          —

                                          starobné dôchodky,

                                          —

                                          pozostalostné dôchodky,

                                          —

                                          dôchodky v súvislosti s pracovnými úrazmi a chorobami z povolania,

                                          —

                                          invalidné dôchodky v súvislosti s pracovnými úrazmi a chorobami z povolania

                                    v zmysle nariadenia s výnimkou osobitných nepríspevkových peňažných dávok uvedených v prílohe X k nariadeniu;

                              ii)

                              vo vzťahu k Čiernej Hore príslušné dávky stanovené podľa čiernohorských právnych predpisov s výnimkou osobitných nepríspevkových peňažných dávok, ako sa stanovuje v prílohe I k tomuto rozhodnutiu.

            2.   Ostatné pojmy používané v tomto rozhodnutí majú význam, ktorý sa:

                  a)

                  vo vzťahu k členským štátom stanovuje v nariadení a vo vykonávacom nariadení;

                  b)

                  vo vzťahu k Čiernej Hore stanovuje v príslušných právnych predpisoch platných v Čiernej Hore.

            Článok 2
      Osoby, na ktoré sa toto rozhodnutie vzťahuje
      Toto rozhodnutie sa uplatňuje na:

                  a)

                  pracovníkov, ktorí sú čiernohorskí štátni príslušníci a ktorí sú alebo boli legálne zamestnaní na území členského štátu alebo na ktorých sa vzťahujú alebo sa vzťahovali právne predpisy jedného alebo viacerých členských štátov, a na ich pozostalých;

                  b)

                  rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali spolu s dotknutým pracovníkom riadny pobyt v členskom štáte, kým je dotknutý pracovník v ňom zamestnaný;

                  c)

                  pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Čiernej Hory a na ktorých sa vzťahujú alebo vzťahovali právne predpisy Čiernej Hory, a na ich pozostalých, a

                  d)

                  rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali spolu s dotknutým pracovníkom riadny pobyt v Čiernej Hore počas doby, kým tam bol dotknutý pracovník zamestnaný.

            Článok 3
      Rovnosť zaobchádzania
      1.   S pracovníkmi, ktorí sú čiernohorskými štátnymi príslušníkmi a ktorí sú legálne zamestnaní v členskom štáte a všetkými ich rodinnými príslušníkmi, ktorí tam majú spolu s nimi riadny pobyt, sa v porovnaní so štátnymi príslušníkmi členských štátov, v ktorých sú títo pracovníci zamestnaní, v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti.
      2.   S pracovníkmi, ktorí sú štátnymi príslušníkmi členského štátu a sú legálne zamestnaní v Čiernej Hore, a všetkými ich rodinnými príslušníkmi, ktorí tam majú spolu s nimi riadny pobyt, sa v porovnaní so štátnymi príslušníkmi Čiernej Hory v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti.
      ČASŤ II

         VZŤAHY MEDZI ČLENSKÝMI ŠTÁTMI A ČIERNOU HOROU

      Článok 4
      Upustenie od podmienok pobytu
      1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu alebo konfiškácii na základe skutočnosti, že príjemca má pobyt:

                  i)

                  na účely dávky podľa právnych predpisov členského štátu na území Čiernej Hory alebo

                  ii)

                  na účely dávky podľa právnych predpisov Čiernej Hory na území členského štátu.

            2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) bodu i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, ak títo rodinní príslušníci majú pobyt na území Čiernej Hory.
      3.   Rodinní príslušníci pracovníka uvedení v článku 2 písm. d) majú nárok na prenosné dávky v zmysle článku 1 ods. 1 písm. i) bodu ii) rovnakým spôsobom ako rodinní príslušníci pracovníka, ktorý je štátnym príslušníkom Čiernej Hory, ak títo rodinní príslušníci majú pobyt na území členského štátu.
      ČASŤ III

         RÔZNE USTANOVENIA

      Článok 5
      Spolupráca
      1.   Členské štáty a Čierna Hora si navzájom oznamujú všetky informácie týkajúce sa zmien v ich právnych predpisoch, ktoré môžu mať vplyv na vykonávanie tohto rozhodnutia.
      2.   Na účely tohto rozhodnutia si orgány a inštitúcie členských štátov a Čiernej Hory poskytujú svoje dobré služby a konajú tak, akoby vykonávali svoje vlastné právne predpisy. Administratívna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Čiernej Hory sa však môžu dohodnúť na náhrade určitých výdavkov.
      3.   Orgány a inštitúcie členských štátov a Čiernej Hory môžu na účely tohto rozhodnutia priamo komunikovať medzi sebou a so zainteresovanými osobami alebo s ich zástupcami.
      4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať v záujme zabezpečenia správneho vykonávania tohto rozhodnutia.
      5.   Osoby, na ktoré sa vzťahuje toto rozhodnutie, musia čo najskôr informovať inštitúcie príslušného členského štátu alebo Čiernej Hory, ak je príslušným štátom Čierna Hora, a členského štátu pobytu alebo Čiernej Hory, ak je štátom pobytu Čierna Hora, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
      6.   Nedodržanie povinnosti informovať, ktorá sa uvádza v odseku 5, môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné opatreniam uplatniteľným na podobné situácie podľa vnútroštátneho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú v tomto rozhodnutí.
      7.   Členské štáty a Čierna Hora môžu vo vnútroštátnych predpisoch stanoviť podmienky overenia nároku na dávky, aby sa zohľadnila skutočnosť, že príjemcovia majú krátkodobý alebo dlhodobý pobyt mimo územia štátu, v ktorom sa nachádza dlžnícka inštitúcia. Takéto ustanovenia musia byť primerané, nesmú diskriminovať na základe štátnej príslušnosti a musia byť v súlade so zásadami stanovenými v tomto rozhodnutí. Takéto ustanovenia sa oznámia Rade pre stabilizáciu a pridruženie.
      Článok 6
      Správne kontroly a lekárske vyšetrenia
      1.   Tento článok sa uplatňuje na osoby uvedené v článku 2 poberajúce prenosné dávky v zmysle článku 1 ods. l písm. i), ako aj na inštitúcie poverené vykonávaním tohto rozhodnutia.
      2.   Ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území členského štátu a dlžnícka inštitúcia sa nachádza v Čiernej Hore, alebo ak má príjemca dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území Čiernej Hory a dlžnícka inštitúcia sa nachádza v členskom štáte, lekárske vyšetrenie vykoná na žiadosť dlžníckej inštitúcie inštitúcia miesta, kde má príjemca krátkodobý alebo dlhodobý pobyt, v súlade s postupmi stanovenými v právnych predpisoch uplatňovaných touto inštitúciou.
      Dlžnícka inštitúcia podľa potreby informuje inštitúciu miesta krátkodobého alebo dlhodobého pobytu o všetkých zvláštnych požiadavkách, ktoré sa musia splniť a o požadovaných prvkoch lekárskeho vyšetrenia.
      Inštitúcia miesta krátkodobého alebo dlhodobého pobytu zašle správu dlžníckej inštitúcii, ktorá požiadala o lekárske vyšetrenie.
      Dlžnícka inštitúcia si vyhradzuje právo na vyšetrenie príjemcu lekárom podľa svojho vlastného výberu, buď na území, kde má poberateľ dávky alebo žiadateľ o dávku krátkodobý alebo dlhodobý pobyt alebo v krajine, kde sa nachádza dlžnícka inštitúcia. Príjemca však môže byť požiadaný, aby sa vrátil do štátu dlžníckej inštitúcie len vtedy, ak môže uskutočniť túto cestu bez ujmy pre svoje zdravie a ak jeho náklady na cestu a ubytovanie uhradí dlžnícka inštitúcia.
      3.   Ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území členského štátu a dlžnícka inštitúcia sa nachádza v Čiernej Hore, alebo ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území Čiernej Hory a dlžnícka inštitúcia sa nachádza v členskom štáte, správnu kontrolu vykoná na žiadosť dlžníckej inštitúcie inštitúcia miesta, kde má príjemca krátkodobý alebo dlhodobý pobyt.
      Inštitúcia miesta krátkodobého alebo dlhodobého pobytu zašle správu dlžníckej inštitúcii, ktorá požiadala o správnu kontrolu.
      Dlžnícka inštitúcia si vyhradzuje právo preskúmať situáciu príjemcu prostredníctvom odborníka podľa jej vlastného výberu. Príjemca však môže byť požiadaný, aby sa vrátil do štátu dlžníckej inštitúcie len vtedy, ak môže uskutočniť túto cestu bez ujmy pre svoje zdravie a ak jeho náklady na cestu a ubytovanie uhradí dlžnícka inštitúcia.
      4.   Jeden alebo viac členských štátov a Čierna Hora sa môžu dohodnúť na ďalších správnych opatreniach, pričom o tom informujú Radu pre stabilizáciu a pridruženie.
      5.   Odchylne od zásady bezplatnej vzájomnej administratívnej pomoci stanovenej v článku 5 ods. 2 tohto rozhodnutia platí, že skutočnú sumu výdavkov na kontroly uvedené v odsekoch 2 a 3 tohto článku nahrádza inštitúcii, ktorá bola požiadaná o ich vykonanie, dlžnícka inštitúcia, ktorá o vykonanie kontrol požiadala.
      Článok 7
      Uplatňovanie článku 129 dohody
      Článok 129 dohody sa uplatňuje v prípade, ak sa niektorá zo strán domnieva, že druhá strana nesplnila svoje povinnosti stanovené v článkoch 5 a 6.
      Článok 8
      Osobitné ustanovenia na uplatňovanie právnych predpisov Čiernej Hory
      Rada pre stabilizáciu a pridruženie môže podľa potreby stanoviť v prílohe II k tomuto rozhodnutiu osobitné ustanovenia pre uplatňovanie právnych predpisov Čiernej Hory.
      Článok 9
      Správne postupy obsiahnuté v existujúcich dvojstranných dohodách
      Správne postupy stanovené v existujúcich dvojstranných dohodách medzi členským štátom a Čiernou Horou sa môžu naďalej uplatňovať pod podmienkou, že nemajú nepriaznivý vplyv na práva a povinnosti dotknutých osôb stanovené týmto rozhodnutím.
      Článok 10
      Dohody, ktorými sa dopĺňajú správne postupy na vykonávanie tohto rozhodnutia
      Jeden alebo viac členských štátov a Čierna Hora môžu uzatvoriť dohody, ktorých cieľom je doplniť správne postupy na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
      ČASŤ IV

         PRECHODNÉ A ZÁVEREČNÉ USTANOVENIA

      Článok 11
      Prechodné ustanovenia
      1.   Podľa tohto rozhodnutia nevznikajú žiadne nároky za obdobie predo dňom nadobudnutia účinnosti tohto rozhodnutia.
      2.   S výhradou odseku 1 sa nadobúda nárok podľa tohto rozhodnutia, a to aj vtedy, keď sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
      3.   Každá dávka, ktorá nebola poskytnutá, alebo ktorej výplata bola pozastavená z dôvodu štátnej príslušnosti alebo miesta pobytu dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia pod podmienkou, že nároky, na základe ktorých sa dávky predtým poskytovali, neboli vyrovnané paušálnou platbou.
      4.   Ak sa žiadosť uvedená v odseku 3 predloží do dvoch rokov odo dňa nadobudnutia účinnosti tohto rozhodnutia, nároky získané v súlade s týmto rozhodnutím sú účinné od uvedeného dňa a voči dotknutým osobám sa nesmú uplatniť právne predpisy ktoréhokoľvek členského štátu alebo Čiernej Hory súvisiace s prepadnutím alebo obmedzením nárokov.
      5.   Ak sa žiadosť uvedená v odseku 3 predloží po uplynutí dvojročnej lehoty uvedenej v odseku 4, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia podľa právnych predpisov ktoréhokoľvek členského štátu alebo Čiernej Hory.
      Článok 12
      Prílohy k tomuto rozhodnutiu
      1.   Prílohy k tomuto rozhodnutiu tvoria jeho neoddeliteľnú súčasť.
      2.   Na žiadosť Čiernej Hory alebo Európskej únie možno prílohy zmeniť rozhodnutím Rady pre stabilizáciu a pridruženie.
      Článok 13
      Nadobudnutie účinnosti
      Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

         V …

               Za Radu pre stabilizáciu a pridruženie

               predseda

         (1)  Ú. v. EÚ L 108, 29.4.2010, s. 3.

         (2)  Ú. v. EÚ L 344, 29.12.2010, s. 1.

         (3)  Ú. v. EÚ L 166, 30.4.2004, s. 1.

         (4)  Ú. v. EÚ L 284, 30.10.2009, s. 1.

         PRÍLOHA I

            ZOZNAM ČIERNOHORSKÝCH OSOBITNÝCH NEPRÍSPEVKOVÝCH PEŇAŽNÝCH DÁVOK

         PRÍLOHA II

            OSOBITNÉ USTANOVENIA NA ÚČELY UPLATŇOVANIA PRÁVNYCH PREDPISOV ČIERNEJ HORY


title: Rozhodnutie Rady zo 17. novembra 2003 o vytvorení tímu na účely prípravy založenia Agentúry pre oblasť vývoja, výskumu, získavania a vojenského potenciálu obranného vybavenia

text:
504                  SK                               Úradný vestník Európskej únie                                           01/zv. 4

32003D0834

3.12.2003                                        ÚRADNÝ VESTNÍK EURÓPSKEJ ÚNIE                                               L 318/19

                                                 ROZHODNUTIE RADY
                                                  zo 17. novembra 2003
              o vytvorení tímu na účely prípravy založenia Agentúry pre oblasť vývoja, výskumu, získavania
                                       a vojenského potenciálu obranného vybavenia

                                                              (2003/834/ES)

RADA EURÓPSKEJ ÚNIE,                                                   (4)    Mal by sa založiť prípravný tím expertov, ktorý by vyko-
                                                                              nával ďalšie prípravné práce potrebné na založenie agen-
                                                                              túry, v súlade so závermi Rady zo 17. a 18. novem-
so zreteľom na Zmluvu o Európskej únii, najmä na jej článok 28                bra 2003 a k nim pripojenou správou; tento tím podporuje
ods. 1,                                                                       Radu a jej kompetentné orgány v ich práci pri založení
                                                                              Agentúry,

so zreteľom na Zmluvu o založení Európskeho spoločenstva,
najmä na jej článok 207 ods. 2,
                                                                       ROZHODLA TAKTO:
keďže:

(1)      19. a 20. júna 2003 Európska rada na svojom zasadnutí                                    Článok 1
         v Thessaloniki „uložila príslušným orgánom Rady úlohu
         vykonať v priebehu roku 2004 potrebné činnosti na vytvo-
         renie medzivládnej agentúry v oblasti vývoja, výskumu,
         získavania a vojenského potenciálu obranného vybavenia“,      Týmto sa vytvára tím pre vytvorenie agentúry (TVA) na prípravu
         ktorá má byť založená v rámci právomoci Rady a otvorená       podmienok pre prevádzkové založenie a prácu agentúry v oblasti
         pre účasť všetkých členských štátov.                          vývoja, výskumu, získavania a vojenského potenciálu obranného
                                                                       vybavenia. Mandát vrátane poslania a zloženia TVA je ustanovený
                                                                       v prílohe k tomuto rozhodnutiu.
(2)      Návrh Zmluvy, ktorou sa zakladá Ústavu pre Európu,
         vypracovanej Európskym konventom, ako bola predložená
         počas zasadnutia Európskej rady v Thessaloniki, ustano-
         vuje založenie Európskej agentúry pre vojenský potenciál,                                Článok 2
         výskum a vojenské vybavenie s cieľom identifikácie pre-
         vádzkových požiadaviek, podporenia opatrení na splnenie
         týchto požiadaviek, prispenia k identifikácii, prípadne
         zavedeniu akéhokoľvek opatrenia potrebného na posilne-        TVA je súčasťou Generálneho sekretariátu Rady. Ustanovuje ho
         nie priemyselnej a technologickej základne obranného sek-     generálny tajomník/vyšší zástupca (GT/VZ) a pracuje v rámci jeho
         tora, účasti na definovaní európskej politiky vybavenia       právomoci.
         a vojenského potenciálu a pomoci Rade pri hodnotení
         zlepšenia vojenského vybavenia.

                                                                                Článok 3
(3)      Rozhodnutím 2003/664/ES (1) Výbor stálych zástupcov
         ustanovil ad hoc prípravnú skupinu na vykonanie práce
         smerujúcej k vytvoreniu agentúry.
                                                                       Národní experti pre TVA budú vyslaní z členských štátov
                                                                       a pristupujúcich štátov na sekretariát Rady. Postup a kritériá
(1) Ú. v. ES L 235, 23.9.2003, s. 22.                                  výberu sú ustanovené v prílohe.
 ---pagebreak--- 01/zv. 4             SK                               Úradný vestník Európskej únie                                      505

                              Článok 4                                                          Článok 6

1. Členské štáty a pristupujúce štáty hradia platy a nároky svo-       Mandát TVA končí po začatí funkcie agentúry alebo
jich národných expertov vyslaných do Rady, ktorí sú účastníkmi         31. decembra 2004, podľa toho, čo nastane skôr.
TVA.

2. Vyslaní úradníci EÚ sú ďalej platení ich inštitúciou.
                                                                                Článok 7
3. Bežné a administratívne náklady TVA sú hradené Generálnym
sekretariátom Rady ako príspevok toho istého druhu.
                                                                       Toto rozhodnutie nadobúda účinnosť dňom jeho prijatia.
                                                                       Uverejní sa v Úradnom vestníku Európskej únie.

                              Článok 5

Na národných expertov vyslaných z členských štátov                     V Bruseli 17. novembra 2003
a pristupujúcich štátov sa vzťahuje rozhodnutie Rady
2003/479/ES zo 16. júna 2003 týkajúce sa pravidiel pre                                                 Za Radu
národných expertov a vojenského personálu pri preložení                                                predseda
na Generálny sekretariát Rady (1) bez toho, aby boli dotknuté
finančné dojednania stanovené v článku 4 tohto rozhodnutia.                                           F. FRATTINI

(1) Ú. v. ES L 160, 28.6.2003, s. 72.
 ---pagebreak--- 506        SK                                  Úradný vestník Európskej únie                                                    01/zv. 4

                                                            PRÍLOHA
                                      MANDÁT TÍMU PRE VYTVORENIE AGENTÚRY
      1. Tím pre vytvorenie agentúry (TVA) pripravuje podmienky pre prevádzkové založenie a prácu budúcej agentúry
         na základe správy pripojenej k záverom Rady. TVA podporuje Radu a jej kompetentné orgány v ich práci pri
         založení agentúry. TVA vykonáva práce na:
            — finančných, právnych a administratívnych aspektoch (včítane rozpočtu a personálu) založenia agentúry a jej
              vnútornej organizácie,
            — založení agentúry, konkrétne čo sa týka jej úloh v oblasti vývoja, výskumu, získavania a vojenského
              potenciálu obranného vybavenia.
      2.    Tím začína pracovať v januári 2004. TVA plní svoje poslanie pod politickým dohľadom Rady, ktorá ho vedie.
            V tomto rámci vedúci tímu pravidelne podáva správy Výboru stálych zástupcov – Coreper a PSC, cestou ad hoc
            prípravnej skupiny, o postupe prác tímu. TVA čerpá z expertízy Vojenského výboru EÚ cestou PSC a, spôsobom,
            ktorý sa má definovať, národných riaditeľov pre vojenský potenciál EÚ.
      3. Tím predkladá Rade návrhy cestou ad hoc prípravnej skupiny do konca apríla 2004, na prijatie potrebných
         rozhodnutí Radou do júna 2004. Tieto obsahujú administratívne a logistické aspekty budúcej agentúry, jej
         finančný rámec a návrh hlavných bodov jej prvého operačného programu. TVA zavŕši svoj mandát po začatí
         práce agentúry alebo 31. decembra 2004, ktorékoľvek nastane skôr.
      4. Tím nie je prípravným orgánom Rady.

                                                        POSLANIE TVA
      5.    TVA má pripraviť do konca apríla 2004 na základe správy pripojenej k záverom Rady zo 17.
            a 18. novembra 2003:
            a) súhrnný plán na založenie agentúry zahŕňajúci:
                — štruktúru a organizáciu agentúry,
                — vnútorné pracovné metódy a postupy, ktoré majú byť prijaté agentúrou s cieľom výkonu jej funkcií a úloh,
                — návrhy na jej pracovné vzťahy s orgánmi Rady a Komisie,
                — návrhy na vhodné vzťahy a plány ich rozvoja s OCCAR, WEAG/WEAO, L.o.I,
                — rozpočtové, administratívne a personálne dojednania (včítane návrhu TOR kľúčových orgánov a funkcií,
                  podľa potreby),
                — návrh hlavných bodov prvého operačného programu v nasledujúcich oblastiach: vývoj obranného
                  vybavenia; spolupráca vojenského potenciálu; posilnenie priemyselnej a technologickej základne obrany;
                  vytvorenie konkurenčného európskeho trhu s obrannými zariadeniami a podpora výskumu,
                — podrobný rozvrh a mapu zavedenia.
            b) prvky návrhu jednotnej akcie založenia agentúry.

                                                 VEDÚCI A ZLOŽENIE TVA

      Zloženie tímu by malo odrážať štyri oblasti činnosti agentúry, ako je uvedené v záveroch zo zasadnutia Európskej rady
      v Thessaloniki.
      Tím bude vedený vedúcim tímu, menovaným GT/VZ po konzultáciách s Radou a Komisiou, z kandidátov
      navrhnutých členskými štátmi, pristupujúcimi štátmi a inštitúciami EÚ. Títo kandidáti by mali mať vhodné skúsenosti
      a odborné znalosti v oblasti vývoja, výskumu, získavania a vojenského potenciálu obranného vybavenia, ako aj dobré
      znalosti o práci EÚ, konkrétne SZBP a EBOP.

      Tím sa bude skladať z:
      — národných expertov vyslaných členskými štátmi a pristupujúcimi štátmi na sekretariát Rady podľa konkrétnych
        požiadaviek poslania,
      — úradníkov európskych inštitúcií.
      Komisia vyšle do tímu jedného alebo dvoch úradníkov.
      Členovia tímu sú vyberaní GT/VZ po konzultácii s vedúcim tímu na čo najširšom geografickom základe a pôsobia
      s medzinárodnou kompetenciou.

      Vo všetkých prípadoch sa nábor riadi tak, aby sa pre tím zaistili služby pracovníkov najvyššieho štandardu spôsobilostí
      a schopností.


title: 2008/268/ES: Rozhodnutie Rady zo 17. marca 2008 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Suomen Pankki

text:
               27.3.2008

               SK

               Úradný vestník Európskej únie

               L 85/8

      ROZHODNUTIE RADY

   zo 17. marca 2008,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Suomen Pankki
   (2008/268/ES)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 27 ods. 1,
   so zreteľom na odporúčanie Európskej centrálnej banky ECB/2008/1 z 28. januára 2008 Rade Európskej únie o externom audítorovi Suomen Pankki (1),
   keďže:

               (1)

               Účty Európskej centrálnej banky (ďalej len „ECB“) a národných centrálnych bánk Eurosystému overujú nezávislí externí audítori odporúčaní Radou guvernérov ECB a schválení Radou Európskej únie.

               (2)

               Keďže mandát súčasného externého audítora Suomen Pankki sa skončí po vykonaní auditu za finančný rok 2007, je potrebné vymenovať externého audítora od finančného roku 2008.

               (3)

               Suomen Pankki si za svojho externého audítora na finančné roky 2008 až 2012 vybrala spoločnosť KPMG Oy Ab.

               (4)

               Rada guvernérov ECB odporučila, aby sa spoločnosť KPMG Oy Ab vymenovala za externého audítora Suomen Pankki na finančné roky 2008 až 2012.

               (5)

               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (2),

         ROZHODLA TAKTO:
   Článok 1
   Článok 1 ods. 11 rozhodnutia 1999/70/ES sa nahrádza takto:

      „11.   Spoločnosť KPMG Oy Ab sa týmto schvaľuje ako externý audítor Suomen Pankki na finančné roky 2008 až 2012.“

   Článok 2
   Toto rozhodnutie sa oznámi ECB.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 17. marca 2008

            Za Radu

            predseda

         I. JARC

      (1)  Ú. v. EÚ C 29, 1.2.2008, s. 1.

      (2)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2007/883/ES (Ú. v. EÚ L 346, 29.12.2007, s. 20).